จตุพร บุรุษพัฒน์

จตุพร บุรุษพัฒน์  (เกิด 3 พฤศจิกายน พ.ศ. 2507)  เป็นนักการเมืองชาวไทย ปัจจุบันดำรงตำแหน่งหัวหน้าพรรคโอกาสใหม่ และกรรมการมูลนิธิอนุรักษ์ป่ารอยต่อ 5 จังหวัด อดีตรัฐมนตรีว่าการกระทรวงพาณิชย์ ในรัฐบาลแพทองธาร ชินวัตร และอดีตปลัดกระทรวงทรัพยากรธรรมชาติและสิ่งแวดล้อม อดีตกรรมการผู้ทรงคุณวุฒิในคณะกรรมการป้องกันและปราบปรามการฟอกเงิน สำนักงานป้องกันและปราบปรามการฟอกเงินมติครม. 27 มกราคม 2569

 ประวัติ 
จตุพร เกิดเมื่อวันที่ 3 พฤศจิกายน พ.ศ. 2507 ที่ตำบลช้างคลาน อำเภอเมืองเชียงใหม่ จังหวัดเชียงใหม่ เป็นบุตรนายพิจารณ์ กับนางวิภา บุรุษพัฒน์คนตามข่าว : จตุพร บุรุษพัฒน์ จากเฮือนส้มตำสู่เก้าอี้ปลัดทส.Street Spotlight: คุณวิลาส ปัญญาวงศ์ พาไปชิมร้านอาหารเหนือเจ้าดังของเชียงใหม่ เฮือนเพ็ญ มีพี่น้อง 3 คน ได้แก่ ภูมิใจ บุรุษพัฒน์, รุ่งอรุณ บุรุษพัฒน์ และจรัสพงษ์ บุรุษพัฒน์ ประธานชมรมภัตตาคารและร้านอาหารจังหวัดเชียงใหม่“แม็คโคร โฮเรก้า ภูมิภาค โรดโชว์” ครั้งที่ 17 เดินหน้าความสำเร็จสู่ภาคเหนือ เสริมแกร่งผู้ประกอบการร้านอาหารในจังหวัดเชียงใหม่” 

จตุพรสำเร็จการศึกษาระดับชั้นมัธยมศึกษาปีที่ 3 จากโรงเรียนปรินส์รอยแยลส์วิทยาลัย, ระดับชั้นมัธยมศึกษาปีที่ 5 จากโรงเรียนยุพราชวิทยาลัย, ระดับปริญญาตรี รัฐศาสตรบัณฑิต สาขาการปกครอง จากจุฬาลงกรณ์มหาวิทยาลัย, ระดับปริญญาโท รัฐศาสตรมหาบัณฑิต สาขาการปกครอง จากจุฬาลงกรณ์มหาวิทยาลัย, ระดับปริญญาโทอีกใบหนึ่ง วิทยาศาสตร์มหาบัณฑิต สาขาการบริหารทรัพยากรป่าไม้และสิ่งแวดล้อม จากมหาวิทยาลัยเกษตรศาสตร์, ปริญญาปรัชญาดุษฎีบัณฑิตกิตติมศักดิ์ สาขาเทคโนโลยีและการจัดการสิ่งแวดล้อม จากมหาวิทยาลัยเกษตรศาสตร์ และปริญญาพุทธศาสตรดุษฎีบัณฑิตกิตติมศักดิ์ สาขารัฐศาสตร์ จากมหาวิทยาลัยมหาจุฬาลงกรณราชวิทยาลัย

ด้านครอบครัว จตุพรสมรสกับนางจันทิรา บุรุษพัฒน์ อดีตหัวหน้าผู้ตรวจราชการกระทรวงคมนาคม“สุริยะ” จัดทัพ 8 บิ๊กข้าราชการคมนาคม ดัน “อภิรัฐ-มนตรี” นั่งอธิบดี

 การทำงาน 
 ราชการ 
จตุพรเริ่มต้นทำงานราชการที่กรมการปกครอง กระทรวงมหาดไทย เมื่อปี พ.ศ. 2530 ต่อมาในปี พ.ศ. 2545 ได้ย้ายมาดำรงตำแหน่งในกระทรวงทรัพยากรธรรมชาติและสิ่งแวดล้อม เริ่มจากรองอธิบดีกรมส่งเสริมคุณภาพสิ่งแวดล้อม (ชื่อในขณะนั้น) จากนั้นได้ขึ้นมาเป็นอธิบดีกรมต่าง ๆ เช่น อธิบดีกรมควบคุมมลพิษ อธิบดีกรมทรัพยากรน้ำ และอธิบดีกรมอุทยานแห่งชาติ สัตว์ป่า และพันธุ์พืช เป็นต้น จนกระทั่งวันที่ 30 กันยายน พ.ศ. 2560 ได้รับการแต่งตั้งเป็นอธิบดีกรมทรัพยากรทางทะเลและชายฝั่ง และตั้งแต่วันที่ 1 ตุลาคม พ.ศ. 2562 ได้ดำรงตำแหน่งปลัดกระทรวงทรัพยากรธรรมชาติและสิ่งแวดล้อม

 เอกชน 
จตุพรเคยเป็นประธานกรรมการองค์การอุตสาหกรรมป่าไม้ รวมถึงเคยเป็นกรรมการในองค์การมหาชนต่าง ๆ เช่น สถาบันวิจัยและพัฒนาพื้นที่สูง (องค์การมหาชน), สำนักงานพัฒนาเศรษฐกิจจากฐานชีวภาพ (องค์การมหาชน) และองค์การบริหารจัดการก๊าซเรือนกระจก (องค์การมหาชน) และเคยเป็นกรรมการในรัฐวิสาหกิจที่แปรรูปเป็นบริษัทมหาชนจำกัด เช่น กรรมการในบริษัท ทีโอที จำกัด (มหาชน) ตั้งแต่วันที่ 11 สิงหาคม พ.ศ. 2558 – 7 มกราคม พ.ศ. 2564 และกรรมการอิสระและประธานกรรมการกำกับดูแลกิจการที่ดีและความยั่งยืนในบริษัท ปตท. จำกัด (มหาชน) ก่อนจะลาออกเมื่อวันที่ 27 มิถุนายน พ.ศ. 2568

 การเมือง 
ต่อมาเมื่อวันที่ 30 มิถุนายน พ.ศ. 2568 จตุพรได้รับพระบรมราชโองการโปรดเกล้าฯ แต่งตั้งให้ดำรงตำแหน่งรัฐมนตรีว่าการกระทรวงพาณิชย์ ในรัฐบาลแพทองธาร ชินวัตร แทนที่พิชัย นริพทะพันธุ์ ที่ถูกปรับออกจากตำแหน่ง โดยใช้โควตากลางของพรรครวมไทยสร้างชาติ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๒๘๔, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๘, เล่ม ๑๓๒ ตอนที่ ๓๑ ข หน้า ๒๐, ๔ ธันวาคม ๒๕๕๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ให้แก่บุคคลผู้ที่ช่วยเหลือผู้ประสบธรณีพิบัติภัย ”สึนามิ“, เล่ม ๑๒๒ ตอนที่ ๒๓ ข หน้า ๑๗๖, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาแบะเหรียญจักรพรรดิมาลา ประจำปี ๒๕๕๗, เล่ม ๑๓๒ ตอนที่ ๑๗ ข หน้า ๕๐, ๒ มิถุนายน ๒๕๕๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๑๔ ตอนที่ ๖ ข หน้า ๓๕, ๑๓ มีนาคม ๒๕๔๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญลูกเสือสดุดี ประจำปี ๒๕๕๒, เล่ม ๑๒๘ ตอนที่ ๑ ข หน้า ๔, ๑๒ มกราคม ๒๕๕๔

 อ้างอิง 

หมวดหมู่:รัฐมนตรีว่าการกระทรวงพาณิชย์ไทย
หมวดหมู่:ปลัดกระทรวงทรัพยากรธรรมชาติและสิ่งแวดล้อมไทย
หมวดหมู่:พรรคโอกาสใหม่
หมวดหมู่:นักการเมืองไทย
หมวดหมู่:อธิบดีกรมอุทยานแห่งชาติ สัตว์ป่า และพันธุ์พืช
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย